Il-President tal-Bank Dinji David Malpass qal li l-ekonomija globali mistennija tieħu daqqa hekk kif l-effetti tal-pandemija qed ikomplu jaffettwaw it-tkabbir ekonomiku speċjalment fil-pajjiżi foqra. L-aħħar tbassir tal-organizzazzjoni jgħid li t-tkabbir globali se jonqos għal 4.1% din is-sena minn 5.5% fl-2021. Skont Malpass, id-dinja se tesperjenza dan it-tnaqqis minħabba l-effetti tal-pandemija tal-Covid-19, it-tnaqqis tal-għajnuna finanzjarja min-naħa tal-gvern. Is-Sur Malpass qal li l-akbar inkwiet huwa d-distakk bejn il-klassijiet soċjali; l-inugwaljanza globali. Huwa nnota li pajjiżi ifqar huma iktar vulnerabbli għall-ħsara ekonomika. Huwa kompla jgħid li jeħtieġ aktar xogħol biex tiġi miġġielda l-inflazzjoni. Sal-2023, l-attività ekonomika fl-ekonomiji avvanzati kollha, bħall-Istati Uniti, iż-żona tal-Ewro u l-Ġappun, x'aktarx li jkunu rkupraw mid-daqqa li ħadu matul il-pandemija. Iżda l-produzzjoni f'pajjiżi li qed jiżviluppaw hija mistennija li tibqa' 4% inqas milli kienet qabel il-pandemija. .td_uid_3_61debde53e0e2_rand.td-a-rec-img{text-align:left}.td_uid_3_61debde53e0e2_rand.td-a-rec-img img{margin:0 auto 0 0}